CELEX: 32020D1250
Language: hu
Date: 2020-09-01 00:00:00
Title: A Politikai és Biztonsági Bizottság (KKBP) 2020/1250 határozata (2020. szeptember 1.) az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről és a (KKBP) 2019/1113 határozat hatályon kívül helyezéséről (EUTM RCA/2/2020)

4.9.2020   
               
               
                  HU
               
               
                  Az Európai Unió Hivatalos Lapja
               
               
                  L 290/14
               
            
         A POLITIKAI ÉS BIZTONSÁGI BIZOTTSÁG (KKBP) 2020/1250 HATÁROZATA
         (2020. szeptember 1.)
         az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről és a (KKBP) 2019/1113 határozat hatályon kívül helyezéséről (EUTM RCA/2/2020)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Unió közép-afrikai köztársasági katonai kiképzési KBVP-missziójáról (EUTM RCA) szóló, 2016. április 19-i (KKBP) 2016/610 tanácsi határozatra (1) és különösen annak 5. cikke (1) bekezdésére,
         mivel:
         
                     (1)
                  
                  
                     A (KKBP) 2016/610 határozata útján a Tanács az Európai Unióról szóló szerződés 38. cikkének megfelelően felhatalmazta a Politikai és Biztonsági Bizottságot (PBB) arra, hogy meghozza az Európai Unió közép-afrikai köztársasági katonai kiképzési KBVP-missziójának (EUTM RCA) politikai ellenőrzésére és stratégiai irányítására vonatkozó megfelelő határozatokat, az uniós missziós erők következő parancsnokainak kinevezéséről szóló határozatokat is beleértve.
                  
               
                     (2)
                  
                  
                     A PBB 2019. június 19-én elfogadta a (KKBP) 2019/1113 határozatot (2), amellyel Éric PELTIER dandártábornokot nevezte ki az EUTM RCA uniós missziós erői parancsnokává.
                  
               
                     (3)
                  
                  
                     A Katonai Tervezési és Végrehajtási Szolgálat igazgatója 2020. július 6-án azt javasolta, hogy Éric PELTIER dandártábornok utódjaként 2020. szeptember 19-i hatállyal Paulo Manuel SIMÕES DAS NEVES DE ABREU ezredest nevezzék ki az EUTM RCA uniós missziós erőinek parancsnokává.
                  
               
                     (4)
                  
                  
                     Az EU Katonai bizottsága 2020. július 10-én megállapodott arról, hogy ajánlja a PBB-nek e javaslat jóváhagyását.
                  
               
                     (5)
                  
                  
                     Portugália jelezte, hogy Paulo Manuel SIMÕES DAS NEVES DE ABREU ezredest az EUTM RCA uniós missziós erők parancsnokává történő kinevezését követően dandártábornokká nevezik ki.
                  
               
                     (6)
                  
                  
                     Paulo Manuel SIMÕES DAS NEVES DE ABREU dandártábornok kinevezéséről határozatot kell hozni. A (KKBP) 2019/1113 határozatot hatályon kívül kell helyezni.
                  
               
                     (7)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2020. szeptember 19-i hatállyal Paulo Manuel SIMÕES DAS NEVES DE ABREU dandártábornokot nevezi ki az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erőinek parancsnokává.
         
         
            2. cikk
            A (KKBP) 2019/1113 határozat 2020. szeptember 19-től hatályát veszti.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. szeptember 1-jén.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 104., 2016.4.20., 21. o.
         
         
            (2)  A Politikai és Biztonsági Bizottság (KKBP) 2019/1113 határozata (2019. június 19.) az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről (EUTM RCA/1/2019) (HL L 176., 2019.7.1., 4. o.).